**ΠΡΟΣΛΗΨΕΙΣ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ ΕΝΙΣΧΥΤΙΚΗΣ ΔΙΔΑΣΚΑΛΙΑΣ**

**Α Ν Α Κ Ο Ι Ν Ω Σ Η**

Σε εφαρμογή της αρ. 146621/Δ2/20-12-2023 εγκυκλίου του Υπουργείου Παιδείας, Θρησκευμάτων και Αθλητισμού που αφορά στην έναρξη της πράξης με τίτλο «Ενισχυτική Διδασκαλία για παροχή υποστηρικτικού προγράμματος διδασκαλίας σε ομάδες μαθητών που έχουν κενά ή προβλήματα μάθησης (σχολικά έτη 2023-2026)», με κωδικό ΟΠΣ 6001775, του Προγράμματος «Ανθρώπινο Δυναμικό & Κοινωνική Συνοχή», ΕΣΠΑ 2021-2027 και στην πρόσληψη εκπαιδευτικών ως προσωρινών αναπληρωτών μειωμένου ωραρίου ή ωρομισθίων με σχέση εργασίας Ιδιωτικού Δικαίου Ορισμένου Χρόνουγια την υλοποίηση του προγράμματος , ανακοινώνονται τα εξής:

**ΤΜΗΜΑ Α.** Οι επιλεγέντες εκπαιδευτικοί (σημειώνονται με έντονα γράμματα) του αναρτημένου πίνακα κατάταξης και συγκεκριμένα :

**1) οι είκοσι δύο πρώτοι (22) του κλάδου ΠΕ02,**

**2) οι δεκαπέντε πρώτοι (15) του κλάδου ΠΕ03,**

**3) οι πέντε πρώτοι (5) του κλάδου ΠΕ04.01,**

**4) οι δυο (2) του κλάδου ΠΕ04.02,**

καλούνται **όπως αποστείλουν** **στην ηλεκτρονική διεύθυνση** [**tedthe@dide-anatol.att.sch.gr**](mailto:tedthe@dide-anatol.att.sch.gr) **και το αργότερο έως την Τετάρτη 27 Δεκεμβρίου 2023 και ώρα 12.00΄ τα ακόλουθα**:

**1)** **Υπεύθυνη Δήλωση** (συν. υπόδειγμα 1) στην οποία **θα αποδέχονται ή δεν θα αποδέχονται** τον διορισμό τους ως αναπληρωτές μειωμένου ωραρίου ή ωρομισθίων στα Σ.Κ.Α.Ε. αρμοδιότητας της Δ.Δ.Ε. Ανατ. Αττικής.

**ΕΠΙΣΗΜΑΝΣΗ : Στην περίπτωση που δεν αποδεχτούν το διορισμό τους οφείλουν να αποστείλουν άμεσα υπεύθυνη δήλωση άρνησης προκειμένου να εξελιχθεί ομαλά η διαδικασία των τοποθετήσεων-προσλήψεων.**

**2)** **Υπεύθυνη Δήλωση Τοποθέτησης** (συν. υπόδειγμα 2) κατά σειρά προτίμησης στα Σ.Κ.Α.Ε. ή ομάδες Σ.Κ.Α.Ε. όπως έχουν ανακοινωθεί στην ιστοσελίδα της Δ/νσης Δ.Ε. Αν. Αττικής στο συνημμένο πίνακα κατανομής ειδικοτήτων/ωρών.

**ΕΠΙΣΗΜΑΝΣΗ : Θα πρέπει να σημειώσουν όλα τα** **Σ.Κ.Α.Ε. ή ομάδες Σ.Κ.Α.Ε κατά σειρά προτίμησης.**

**3) Υπεύθυνη Δήλωση** (συν. Υπόδειγμα 3)

4) Συμπληρωμένο το έντυπο **« ΔΕΛΤΙΟ ΑΠΟΓΡΑΦΗΣ ΑΝΑΠΛΗΡΩΤΗ»** (συν. υπόδειγμα 4) .

5) Συμπληρωμένο το έντυπο **«ΑΤΟΜΙΚΑ ΣΤΟΙΧΕΙΑ ΑΝΑΠΛΗΡΩΤΗ»** (συν. Υπόδειγμα 5)

**ΕΠΙΣΗΜΑΝΣΗ : Η σειρά πρόσληψης των διδασκόντων για την ενισχυτική διδασκαλία ανά ειδικότητα και η τοποθέτησή τους ανά Σ.Κ.Α.Ε. ή ομάδα Σ.Κ.Α.Ε καθορίζεται βάσει της σειράς κατάταξής τους στους οικείους πίνακες και σύμφωνα με την αρ. πρωτ.** [**114342/Δ2/12-10-2023 Υ.Α**](mailto:125614/Δ@/21-09-2020%20Υ.Α) **(ΦΕΚ τ. Β΄5999/16-10-2023-ΔΙΟΡΘ.ΣΦΑΛΜΑΤΟΣ ΦΕΚ τ. Β΄6056/19-10-2023).**

****

**ΤΜΗΜΑ Β.** Οι προσλαμβανόμενοι αναπληρωτές εκπαιδευτικοί στις περιοχές αρμοδιότητας της Διεύθυνσης Δ.Ε. Αν. Αττικής οφείλουν να παρουσιαστούν για ανάληψη υπηρεσίας και υπογραφή της σχετικής σύμβασης στα γραφεία της Δ/νσης Δ.Ε. Αν. Αττικής(Ηρώων Πολυτεχνείου 9-11, Τ.Κ. 15344, Γέρακας Αττικής)

**Μόνο τη Δευτέρα 8 Ιανουαρίου 2024 και ως ακολούθως:**

**Οι εκπαιδευτικοί κλάδου ΠΕ02 από 09.00π.μ.έως 11.00π.μ.**

**Οι εκπαιδευτικοί κλάδου ΠΕ03 από 11.00π.μ.έως 13.00μ.μ.**

**Οι εκπαιδευτικοί κλάδων ΠΕ04.01 και ΠΕ04.02, από 13.00μ.μ.έως 14.00μ.μ.**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΗ ΕΚΠΑΙΔΕΥΤΙΚΟΥ**

Οι προσλαμβανόμενοι εκπαιδευτικοί οφείλουν να προσκομίσουν σε φάκελο τα παρακάτω απαιτούμενα δικαιολογητικά:

1) Σε πρωτότυπη μορφή τις υπεύθυνες δηλώσεις **που θα έχουν ήδη αποστείλει ηλεκτρονικά**

2) Φωτοτυπία Δελτίου Ταυτότητας

3) Αντίγραφο Πτυχίου

4) **Πρωτότυπη** γνωμάτευση παθολόγου ή γενικού ιατρού είτε του δημοσίου είτε ιδιώτη, με την οποία να πιστοποιείται η υγεία του εκπ/κού και η ικανότητά του να ασκήσει διδακτικά καθήκοντα.

5) **Πρωτότυπη** γνωμάτευση ψυχιάτρου, είτε του δημοσίου είτε ιδιώτη, με την οποία να πιστοποιείται η υγεία του εκπ/κού και η ικανότητά του να ασκήσει διδακτικά καθήκοντα .

**ΕΠΙΣΗΜΑΝΣΗ: Σε περίπτωση που δεν υπάρχουν οι ιατρικές γνωματεύσεις, αυτές θα πρέπει να προσκομιστούν εντός της αποκλειστικής προθεσμίας 10 ημερών .**

6) Πιστοποιητικό Οικογενειακής Κατάστασης τελευταίου τριμήνου (**ΜΟΝΟ** σε περίπτωση ύπαρξης προστατευόμενων μελών).

7) Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.

8) Φωτοτυπία εγγράφου στο οποίο αναγράφεται ο ΑΜΚΑ.

9) Φωτοτυπία εγγράφου στο οποίο αναγράφεται ο ΑΦΜ.

10) Φωτοτυπία εγγράφου στο οποίο αναγράφεται ο ΑΜΑ.

11) Φωτοτυπία 1ης σελίδας βιβλιαρίου Τραπέζης ή εκτύπωση e-banking στην οποία να αναγράφεται ευκρινώς ο εκπαιδευτικός **ως πρώτος δικαιούχος** και το ΙΒΑΝ.

****

**ΕΠΙΠΛΕΟΝ ΑΙΤΗΣΕΙΣ ΑΝΑΠΛΗΡΩΤΩΝ**

**Για τους εκπαιδευτικούς που διαθέτουν προϋπηρεσία ή/και μεταπτυχιακό/διδακτορικό τίτλο απαιτούνται τα ακόλουθα:**

**Α. ΓΙΑ ΑΝΑΓΝΩΡΙΣΗ ΠΡΟΫΠΗΡΕΣΙΑΣ ΚΑΙ ΧΟΡΗΓΗΣΗ Μ.Κ. ΑΠΑΙΤΟΥΝΤΑΙ:**

* Αίτηση (σύμφωνα με το συν. [υπόδειγμα](https://www.minedu.gov.gr/publications/docs2021/2021-22_espa/ΥΠΕΥΘΥΝΗ_ΔΗΛΩΣΗ_ΑΝΑΠΛΗΡΩΤΩΝ.doc) 6)
* Εκτυπωμένη συνολική προϋπηρεσία από τον ΟΠΣΥΔ
* Βεβαιώσεις προϋπηρεσίας (για τους χρόνους υπηρεσίας που **ΔΕΝ καταχωρίζονται** στο Ολοκληρωμένο Πληροφοριακό Σύστημα Διαχείρισης Προσωπικού - ΟΠΣΥΔ)

**ΠΡΟΣΟΧΗ: Όσοι αναπληρωτές εκπαιδευτικοί δεν συμπληρώνουν προϋπηρεσία δυο (02) ετών μέχρι την ημερομηνία ανάληψης υπηρεσίας τους ή κατά τη διάρκεια του τρέχοντος σχολικού έτους ( 2023-2024 ), να μην κάνουν αίτηση αναγνώρισης προϋπηρεσίας.**

**Β. ΓΙΑ ΑΝΑΓΝΩΡΙΣΗ ΜΕΤΑΠΤΥΧΙΑΚΟΥ ΑΠΑΙΤΟΥΝΤΑΙ:**

* Αίτηση (σύμφωνα με το συν. [υπόδειγμα](https://www.minedu.gov.gr/publications/docs2021/2021-22_espa/ΥΠΕΥΘΥΝΗ_ΔΗΛΩΣΗ_ΑΝΑΠΛΗΡΩΤΩΝ.doc) 7)
* Αντίγραφο μεταπτυχιακού τίτλου

Για την διευκόλυνση της διαδικασίας της πρόσληψης, την ημέρα της πράξης ανάληψης, είναι απαραίτητο οι εκπαιδευτικοί να αποστείλουν **ΜΟΝΟ ηλεκτρονικά σε μορφή ΕΝΟΣ αρχείου pdf τις σχετικές αιτήσεις και συνημμένα τα σχετικά δικαιολογητικά α) για την ΑΝΑΓΝΩΡΙΣΗ ΠΡΟΫΠΗΡΕΣΙΑΣ ΚΑΙ ΧΟΡΗΓΗΣΗ Μ.Κ. και β) για την ΑΝΑΓΝΩΡΙΣΗ ΣΥΝΑΦΕΙΑΣ ΜΕΤΑΠΤΥΧΙΑΚΟΥ/ΔΙΔΑΚΤΟΡΙΚΟΥ ΤΙΤΛΟΥ.**

**Το αρχείο pdf θα πρέπει να αποσταλεί ηλεκτρονικά στο e-mail της Δ/νσης (mail@dide-anatol.att.sch.gr), ενώ το θέμα του e-mail και το όνομα του αρχείου pdf θα φέρει την ονομασία:**

**«ΕΝΙΣΧΥΤΙΚΗ\_ΕΠΩΝΥΜΟ ΟΝΟΜΑ\_ΚΛΑΔΟΣ»**

(π.χ. Θέμα: ΠΡΟΣΛΗΨΗ ΣΤΗΝ ΕΝΙΣΧΥΤΙΚΗ ΔΙΔΑΣΚΑΛΙΑ\_ΠΑΠΑΔΟΠΟΥΛΟΣ ΒΑΣΙΛΕΙΟΣ\_ΠΕ03 και

Όνομα αρχείου: ΕΝΙΣΧΥΤΙΚΗ\_ΠΑΠΑΔΟΠΟΥΛΟΣ ΒΑΣΙΛΕΙΟΣ\_ΠΕ03.pdf)

Σε περίπτωση παράλειψης κατάθεσης ενός των απαιτούμενων δικαιολογητικών, αυτά θα πρέπει να αποσταλούν στην Υπηρεσία μας μέσω των σχολικών μονάδων.

ΔΙΕΥΘΥΝΣΗ Δ.Ε. ΑΝΑΤ. ΑΤΤΙΚΗΣ

